**«Қайырымдылық керуені» V республикалық байқауын өткізу**

**ЕРЕЖЕСІ**

«Қайырымдылық керуені» республикалық байқауы (бұдан әрі – байқау) халықтың азаматтық бастамаларын жандандыруға және мейірімділік, қайырымдылық, қамқорлық және гуманизм сияқты адамгершілік құндылықтарды нығайтуға бағытталған.

Байқау жыл сайын өткізіледі және номинациялар бойынша лауреат атанған қатысушыларға мүсіншелер мен диплом беріледі.

**1. БАЙҚАУДЫҢ МАҚСАТЫ**

Қайырымдылықты және белсенді азаматтық бастаманы насихаттау.

**2. БАЙҚАУДЫҢ МІНДЕТТЕРІ**

1. Қазақстанда қайырымдылықты дамытуды ынталандыру.

2. Өзара көмектің ұлттық дәстүрлерін жаңғыртуға жәрдемдесу.

3. Қоғамдық санада заманауи қайырымдылық идеалының қалыптасуы.

4. Қоғамның қайырымдылық туралы хабардар болуын арттыру

 халықтың қызметі.

5. Өскелең ұрпақты қазақстандықтардың ең жақсы қасиеттерін бейнелейтін мінез-құлық нормалары мен қағидаттарына тәрбиелеу.

**3. ұйымдастырушылар**

1. Нұрсұлтан Назарбаев Қоры;

2. Қазақстанның іскер әйелдер қауымдастығы;

3. Республикалық «КТК» телеарнасы.

**4. ҚАТЫСУШЫЛАР**

Өзінің белсенді азаматтық ұстанымы, игі істері мен іс-әрекеттері арқылы әлеуметтік және қоғамдық мәселелерді шешуге үлес қосатын жеке және заңды тұлғалар байқауға қатыса алады.

Байқауға қатысу үшін номинациялау жеке не заңды тұлғаның атынан ұсыну арқылы жүзеге асырылуы мүмкін.

Байқауға қатысушылар ұйымдастырушыларға байқауды өткізу және жариялау шеңберінде дербес деректер мен олардың қызметі туралы ақпаратты ұйымдастырушылардың қалауы бойынша пайдалануға келісім мен құқық береді.

Байқауға орта және ірі кәсіпкерлік субъектілері, сонымен қатар, қайырымдылық қызметі мемлекеттік қолдаумен (мемлекеттік грант, мемлекеттік тапсырыс және басқалар) байланысты жеке және заңды тұлғалар қатыса алмайды.

1. **АТҚАРУШЫ КОМИТЕТ**

Байқауды ұйымдастырушылар байқауды дайындау және өткізу жөніндегі Атқарушы комитет, оның құрамы Нұрсұлтан Назарбаев Қорының, Қазақстанның іскер әйелдер қауымдастығының және «КТК» телеарнасының өкілдерінен жасақталады. Атқарушы комитет қатысушылардың өтінімдерін қабылдайды және қарайды, қайырымдылық қызметін растайтын құжаттардың дұрыстығын тексереді және құжаттарды комиссияның қарауына ұсынады.

**6. КОМИССИЯ**

Комиссия көрнекті қоғам және мемлекет қайраткерлерінен, меценаттардан, ғылым, мәдениет және БАҚ өкілдерінен құрылады.

**7. ҰЙЫМДАСТЫРУ ЖӘНЕ ӨТКІЗУ ТӘРТІБІ**

Байқау өткізу туралы хабарландыру «КТК» телеарналарының эфирінде және ұйымдастырушылардың корпоративтік әлеуметтік желілерінде орналастырылады.

Өңірлердегі Қазақстанның іскер әйелдері қауымдастығының өкілдері облыстар мен Астана, Алматы, Шымкент қалаларының әкімдіктерімен келісім бойынша қатысушыларды іздеу және материалдар жинау жөнінде жұмыс топтарын құрайды.

Әр номинациядан 5 (бес) қатысушыдан аспайтын қатысушыларға арналған материалдарды жұмыс топтары атқарушы комитетке жібереді.

Атқарушы комитет ұсынылған материалдарды қосымша тексеруді жүзеге асырады және қажет болған жағдайда қосымша ақпарат сұратады. Іріктеуден кейін Атқарушы комитет материалдарды комиссияның қарауына жібереді.

Комиссия байқау жеңімпаздарын дауыс беру арқылы анықтайды. Комиссия шешімі хаттамамен ресімделеді.

Байқау жеңімпаздарын марапаттау рәсімі Астана қаласында 500 қонақтың қатысуымен салтанатты түрде өткізіледі.

Байқау жеңімпаздарының есімі республикалық және жергілікті электрондық порталдың жаңалықтарында жарияланады.

Байқауға өткен жылдың жеңімпаздары мен ұйымдастырушылардың өкілдері, сонымен бірге ұйымдастырушылардың ведомстволық бағынысты ұйымдары мен аумақтық бөлімшелерінде жұмыс істейтінде қатыстырылмайды.

**8. НОМИНАЦИЯЛАР**

Байқау лауреаттары мына номинациялар бойынша анықталады:

1. «Асар» номинациясы. Номинация қайырымдылық қызметі халықтық салт-дәстүрлермен байланысты лауреатқа көмек көрсеткені үшін беріледі.

2. «Туған жер» номинациясы. Номинация білім беру, экология және абаттандыру, мәдени нысандарды қалпына келтіру және т.б. салаларда туған өлкесіне қайырымдылық көмек көрсеткен лауреатқа беріледі.

3. «Батыл жүрек» номинациясы. Номинация лауреатқа ерлік пен қайсарлық үшін беріледі. Бұл номинацияда шұғыл қызмет (ТЖ, ІІМ, Жедел жәрдем және т.б.) қызметкерлері арасында жеңімпаздың қосымша атағы белгіленуі мүмкін.

4. «Мейірім жолында» номинациясы. Номинация белгілі бір уақыт ішінде тұрақты ақысыз көмек көрсететін лауреатқа беріледі.

5. «Қайырымдылық тарихы» номинациясы. Номинация журналистке және шығармашылық ұжымға қайырымдылық тақырыбын БАҚ-та үздік жариялағаны, қоғамның назарын әлеуметтік мәселелерге аударатын материалдарды орналастырғаны үшін беріледі.

6. «Бала жүрегі» номинациясы. Номинация 6 жастан 18 жасқа дейінгі лауреатқа төтенше жағдайларда адамдарды құтқарудағы батылдығы мен ерлігі, қайырымдылық қызметке және еріктілер қозғалысына қатысқаны үшін беріледі.

7. «Жануарға мейірім» номинациясы. Номинация жануарлардың құқық қорғаушысы болып табылатын лауреатқа беріледі, оларды күтіп-бағуға көмектеседі, сонымен қатар жануарлар әлеміне мейірімділік пен қайырымдылықты насихаттайды.

**9. ІРІКТЕУ КРИТЕРИЙЛЕРІ**

1. Қазақстан аумағында қайырымдылық және әлеуметтік қызметті ерікті түрде жүзеге асыру.

2. Көмек пен шешілетін мәселенің өзектілігі.

3. Қамту.

4. Мәселелерді шешудің жеделдігі мен қарапайымдылығы.

5. Нақты нәтижеге қол жеткізу.

**10. ҚАТЫСУҒА ҚАЖЕТТІ ҚҰЖАТТАР ТІЗІМІ**

1. Қатысушы туралы ұсыныс хатты жеке немесе заңды тұлға толтырады.

2. Қатысушының өмірбаяны немесе қайырымдылық қызметі туралы қысқаша ақпарат.

3. Қатысушының фотосуреті немесе логотипі (JPEG форматы).

**11. БАЙҚАУДЫ ӨТКІЗУ МЕРЗІМІ МЕН ОРНЫ**

 *Мерзімі:*

1. Қатысушыларды іздеу және материалдарды жинау (жұмыс тобы) – 2022 жылдың 01 қазан мен 30 желтоқсан аралығанда.

2. Қатысушыларды іріктеу – (атқарушы комитет) - 2023 жылдың 15 – 20 қаңтарда.

3. Комиссия отырысы. Жеңімпаздарды анықтау (комиссия) - 2023 жылғы 31 қаңтарға дейін.

4. Жеңімпаздарды марапаттау рәсімі - 2023 жылғы 26 ақпанға дейін.

 *Өткізу орны:*

1. Қатысушыларды іздеу және материалдарды жинау – облыстық әкімдіктерде және Астана, Алматы, Шымкент қалаларының әкімдіктерінде (келісім бойынша).

2. Қатысушыларды іріктеу (Атқарушы комитет) – Астана қаласы, Нұрсұлтан Назарбаев Қорында.

3. Комиссия отырысы Астана қаласы, Нұрсұлтан Назарбаев Қорында.

4. Лауреаттарды салтанатты марапаттау рәсімі – Астана қаласы.